**Маңғыстау облысы Бейнеу ауданының Сарға, Есет, Төлеп**

**ауылдары мен Сам ауылдық округі әкімдеріне кандидаттарды тіркеу қорытындылары туралы Бейнеу аудандық сайлау комиссиясының**

**ХАБАРЛАМАСЫ**

2021 жылдың 14 шілдесі сағат 18:00 де кандидаттарды тіркеу кезеңі аяқталды. 3 ауыл мен 1 ауылдық округі бойынша ұсынылған 15 кандидаттың 14-і тіркелді. Оның ішінде «ADAL» саяси партиясының ұсынуымен тіркелген 1 кандидаттың кандидатурасы өз өтініші бойынша алынып тасталды.

«Nur Otan» партиясының ұсынуымен 4(30,76%) кандидат, өзін-өзі ұсыну жолымен 9(69,23%) кандидат, жалпы саны 13(он үш) кандидат тіркелді.

Төлеп ауылы бойынша: Кенешов Канат Умарович, Есмаганбетов Серик Манергеймович, Нурхожаев Базарбай Орунбасарович.

Сарға ауылы бойынша: Назарханов Канагат Батырбекович, Адилов Серик Карисбаевич, Сынабаев Хисмет Смагзамович, Еміл Тұрлан Хабибуллаұлы.

Сам ауылдық округі бойынша: Толенов Айдос Мыктыбаевич, Туйешиев Бердигали Саинович, Жапаров Утегали Айткалиевич.

Есет ауылы бойынша: Баймаганбетов Галымжан Болатович, Ізбасаров Амандық Дуйсенбекұлы, Бисенов Самат Худайбергенович.

Орташа бәсекелестік 3 адамды құрады.

Ағымдағы жылдың 14 шілдесіндегі жағдай бойынша барлық ауыл бойынша 2 адамнан аз емес кандидат тіркелді.

«Қазақстан Республикасындағы сайлау туралы» Қазақстан Республикасының Конституциялық заңының 113-7 бап 2 тармағына сәйкес, егер тіркеу мерзімі аяқталғаннан кейін кандидаттардың шығып қалуы нəтижесінде тиісті сайлау округі бойынша аудандық маңызы бар қала, ауыл, кент, ауылдық округ əкіміне екеуден аз кандидат қалған жағдайда, аудандық (қалалық) сайлау комиссиясы өз шешімімен сайлау мерзімін ұзартады, бірақ ол он бес күннен аспайды.

**Бейнеу аудандық сайлау комиссиясы**